'जय श्री राम' नारे पर इस बॉलीवुड एक्ट्रेस ने ममता बनर्जी पर साधा निशाना, कहा- अपनी ही...  
फिल्म मेकर अपर्णा सेन ने ममता बनर्जी को दी नसीहत
कहा-अपनी कब्र खुद ही खोद रही है ममता
ममता बनर्जी अपने वोटर्स को कर रही हैं अपने ही खिलाफ
बंगाली सिनेमा और बॉलीवुड को बेहतरीन फिल्में देने वाली फिल्ममेकर अपर्णा सेन (Aparna Sen) ने पश्चिम बंगाल की मुख्यमंत्री ममता बनर्जी (Mamta Banerjee) के रवैये को लेकर टिप्पणी की है. एनडीटीवी से बातचीत के दौरान अपर्णा सेन (Aparna Sen) ने ममता बनर्जी  (Mamta Banerjee) के जय श्री राम के नारे के सवाल पर कहा, 'सभी के पास अभिव्यक्ति की स्वतंत्रता का अधिकार है और कोई जय श्री राम, अल्लाह-हू-अकबर या जय मां काली के नारे लगाता है तो आप उनको नहीं रोक सकते. अपर्णा सेन (Aparna Sen) ने  कहा कि आपके पास कोई रास्ता नहीं है उनको रोकने का. मुझे नहीं लगता कि ऐसा कोई रास्ता है कि हमारी सीएम (Mamta Banerjee) कार से बाहर निकलकर लोगों को रोकने की कोशिश करें. गंदी गालियों का इस्तेमाल करें. ये नहीं हो सकता.'
अपर्णा सेन (Aparna Sen) ने कहा, 'वो  (Mamta Banerjee) बहुमत के साथ सत्ता में आई हैं. उन्होंने कई बहुत अच्छे काम भी किए हैं. मैं ये कहना चाहूंगी कि जब मैं पश्चिम बंगाल में लोकेशन ढूंढने गई थी तो मैंने पाया कि वहां की सारी सड़कें बेहतरीन थीं जो पहले नहीं हुआ करती थीं. फिल्ममेकर के मुताबिक ममता बनर्जी (Mamta Banerjee) ने माओवादी समस्या को भी संभाला. दार्जिलिंग और नॉर्थ बंगाल के इलाकों में उन्होंने माओवाद की समस्या को ठीक किया. अब हम वहां पर जा सकते हैं और छुट्टियां प्लान कर सकते हैं. अपर्णा सेन (Aparna Sen) ने कहा कि उन्होंने कुछ काम बेहतरीन किए. लेकिन उनके ये जो रिएक्शन आ रहे हैं वो बहुत आवेगशील हैं. वो कुछ करने से पहले नहीं सोचती.'
अपर्णा सेन (Aparna Sen) ने ममता बनर्जी (Mamta banerjee) को बंगाल की मुख्यमंत्री बने रहने के लिए नसीहत देते हुए कहा, 'अगर वो लंबे समय तक बंगाल की मुख्यमंत्री बने रहना चाहती है तो उन्हें अपनी भाषा को कंट्रोल करने की प्रैक्टिस करनी पड़ेगी. जिस तरह से वो बात करती है उन्हें उसको कंट्रोल करना पड़ेगा. उन्हें अपने आसपास के लोगों की सलाह लेनी पड़ेगी उनके आसपास कई अच्छे लोग हैं जो उन्हें अच्छी सलाह दे सकते हैं.'
अपर्णा सेन (Aparna Sen ने कहा, 'बंगाल के लोग उनसे बहुत नाराज हैं और वो अपने मुख्यमंत्री को इस तरह से नहीं देखना चाहते. ममता बनर्जी अपने वोटर्स को अपने ही खिलाफ कर रही हैं. वो अपनी कब्र खुद खोद रही हैं.'